
ДО
ОБЩИНСКИ СЪВЕТ
ГР. БУРГАС



ДОКЛАДНА ЗАПИСКА
от Димитър Николов
Кмет на Община Бургас

Относно: Предоставяне на част от недвижим имот – публична общинска собственост на Домашен социален патронаж - Бургас, за социална услуга „Дневен център за пълнолетни лица с увреждания, с фокус/приоритет на прием – лица, диагностицирани с различни форми на деменция и/или Алцхаймер“ - „Социална градина за възрастни – „Грижовник“, представляваща част от самостоятелен обект в сграда, находящ се на първи партерен етаж в жилищен блок с административен адрес: гр. Бургас, ул. „Иван Богоров“ №20

	       
УВАЖАЕМИ  ОБЩИНСКИ СЪВЕТНИЦИ,
	
Община Бургас е собственик на недвижим нежилищен имот – публична общинска собственост, представляващ административно помещение в подблоковото пространство на жилищен блок с административен адрес: гр. Бургас, ул. „Иван Богоров“ №20, отразен като самостоятелен обект в сграда с идентификатор 07079.608.47.1.167 в КККР на гр. Бургас, със застроена площ 266,10 кв.м, актуван с Акт №1040/18.11.1998 г. за публична общинска собственост. 
С Решение на Общински съвет – Бургас, прието по т. 6 от дневния ред на проведеното на 20.12.2022 г. заседание (Протокол №46) гореописаният имот е предоставен за управление на ОП „Обреден комплекс – Бургас“.
	В началото на 2024 г. Домашен социален патронаж – Бургас стартира предоставяне на нова социална услуга, осигуряваща целодневен престой на пълнолетни лица над 50-годишна възраст, страдащи от различни форми на деменция, като болестта на Алцхаймер, чрез отваряне на първата в страната „Социална градина за възрасни хора с деменция „Грижовник“, с капацитет 10 човека, финансирана от Община Бургас.
	Отчитайки значимия социален интерес и потребност, услугата предлага дневна професионална грижа от социални работници, психолог и рехабилитатор в приятна атмосфера, което осигурява възможност близките на потребителите на услугата да продължат да упражняват своята трудова дейност, без притеснения за рисковете, които придружават ежедневието на хората с деменция. 
[bookmark: _GoBack]В Община Бургас е постъпило писмо с вх. №53-00-142/01.04.2024 г.  от г-жа В. Станкова – управител на Домашен социален патронаж – Бургас, от което е видно, че поради липсата на място в общинския имот, ползван от патронажа, находящ се също в жилищния блок на ул. „Иван Богоров“ №20, част от общинския имот, предоставен за управление на ОП „Обреден комплекс – Бургас“, която е свободна и не е необходима за нуждите на предприятието, е ремонтирана със средства на Домашен социален патронаж – Бургас и именно в нея започва предоставянето на социалната услуга „Социална градина за възрасни хора с деменция „Грижовник“.
Частта от общинския имот е функционално обособена като самостоятелен обект, с площ 70 кв.м. Същата има самостоятелен вход и включва: антре, кабинет за персонала, основно помещение, спално помещение и санитарен възел. 
Във връзка с повишения интерес към социалната услуга, както и невъзможността Община Бургас да я финансира, със Заповед №РД-01-1027/15.05.2024 г. на изпълнителния директор на Агенцията за социално подпомагане е дадено предварително одобрение за финансирането й от държавния бюджет под наименованието: „Дневен център за пълнолетни лица с увреждания, с фокус/приоритет на прием – лица, диагностицирани с различни форми на деменция и/или Алцхаймер“, считано от 01.06.2024 г., с капацитет 20 лица.
Ето защо, предвид изложеното и на основание правомощията ми по чл. 73, ал. 1 от Правилника за организацията и дейността на Общинския съвет и взаимодействието му с Общинската администрация на община Бургас, предлагам Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация и чл. 8, ал. 1 от Закона за общинската собственост, да вземе следното

Р  Е  Ш  Е  Н  И  Е:

Дава съгласие да се предостави на Домашен социален патронаж – Бургас, част от недвижим имот – публична общинска собственост, актуван с Акт №1040/18.11.1998 г. за публична общинска собственост, находящ се в подблоковото пространство на жилищен блок с административен адрес: гр. Бургас, ул. „Иван Богоров“ №20, първи партерен етаж, до вх. 5, представляваща обособена част от самостоятелен обект в сграда с идентификатор 07079.608.47.1.167 по КККР на гр. Бургас, с площ 70 кв.м, със самостоятелен вход, включваща: антре, кабинет за персонала, основно помещение, спално помещение и санитарен възел, при съседни самостоятелни обекти на целия обект в сградата: на същия етаж: няма, под обекта: няма, над обекта: 07079.608.47.1.168, 07079.608.47.1.162, за социални услуги по чл. 12, ал. 3 и чл. 15 от Закона за социалните услуги - „Дневен център за пълнолетни лица с увреждания, с фокус/приоритет на прием – лица, диагностицирани с различни форми на деменция и/или Алцхаймер“ - „Социална градина за възрасни хора с деменция „Грижовник“.
Приложение: Акт №1040/18.11.1998 г. за публична общинска собственост; Схема №15-599669-12.06.2024 г., издадена от СГКК – гр. Бургас; Писма с вх. №№53-00-142/01.04.2024 г. и 53-00-271/10.06.2024 г. в Община Бургас

